Taebla raudteejaam

pisi|Endine Taebla raudteejaam aastal 2014
pisi|Taebla jaamahoone küljelt
pisi|Endised Taebla jaama perroonid
Taebla raudteejaam oli raudteejaam Lääne maakonnas Lääne-Nigula vallas Taebla alevikus. 
Läbi Taebla kulges kuni 2004. aastani Keila–Haapsalu raudtee.

Taebla raudteejaamale eelnes Keila poolt tulles Nigula ja järgnes Ridala raudteepeatus.

Raudteejaamas asus kaks madalat perrooni, jaamahoone ja üks kõrvaltee. Lisaks viis mitu haruteed Taebla külje all asuvale tööstusterritooriumile (Taebla jõusöödatehas).Pilte; Baltic Trains Picture Gallery"Taeblas taasavati söödatehas". Postimees, 02.11.1996

Praegu asub vanal raudteetammil Läänemaa Tervisetee.

Ajalugu
1915. aastal avati Taebla küla juures samanimeline peatuskoht koos möödasõiduteega. Peatuskoha hoonena kasutati esialgu käigust kõrvaldatud 3. klassi reisivagunit. Raudteejaam rajati 1920. aastatel, mil ehitati ka puidust ühekorruseline jaamahoone. Hoonele tehti 1929. aastal juurdeehitus.Arved Duvin. Lugusid raudteedest Eestimaal. Lk 100

1980. aastate lõpus tehti Haapsalu–Taebla raudteelõigule kapitaalremont, tänu millele lühenes sõiduaeg."Hiiu–, Lääne– ja Saaremaalt valitud Riigikogu liikmed ei ole nõus Haapsalu raudtee sulgemisega". Postimees, 19.09.1995

Viimane regulaarne reisirong liinil Tallinn-Haapsalu sõitis läbi Taebla jaama 22. septembril 1995.

Jaamahoone
Endise raudtee põhjaküljel asetseb 1920. aastatel ehitatud vaksalikompleks, mida on hiljem laiendatud.

Varatraditsionalistlikus stiilis puidust jaamahoone ehitati sarnaselt Ellamaa jaamahoonega. Madala kelpkatusega ühekorruseline Taebla jaamahoone on säilinud ümberehitatud kujul. Tegemist on n.ö üleminekutüübiga, kus hoone mahuline
käsitlus viitab n.ö uuele ajastule, samas kui detailid (aknad, laudis jne) viitavad tsaariaegse raudteearhitektuuri traditsioonide jätkumisele.

Hoone on rahuldavas seisukorras ja praegu kasutusel elamuna.

Viited

Välislingid
 FOTO: Taebla jaam ja reisirong aastal 1985; Baltic Trains Picture Gallery

Kategooria:Eesti raudteejaamad
Kategooria:Lääne-Nigula vald